ΓΡΑΠΤΗ ΕΡΩΤΗΣΗ E-1504/99

υποβολή: Camilo Nogueira Romn (Verts/ALE) προς την Επιτροπή

(1 Σεπτεμβρίου 1999)

Θέμα: Προβλεπόμενη επιβάρυνση των αλιευτικών προϊόντων των μεικτών εταιρειών Ένωσης-Αργεντινής με τελωνειακούς δασμούς μετά την εκπνοή της αλιευτικής συμφωνίας ΕΕ- Αργεντινής

Η εκπνοή της συμφωνίας ΕΕ και Αργεντινής, το 1999, δύναται να έχει ως αποτέλεσμα θεαματική αύξηση των τελωνειακών δασμών επί των εισαγωγών αλιευτικών προϊόντων προερχόμενων από τις μεικτές εταιρείες νωσης και Αργεντινής που συνεστήθησαν δυνάμει της ως άνω συμφωνίας. Το γεγονός τούτο δύναται να δημιουργήσει δυσεπίλυτα προβλήματα στον εφοδιασμό της κοινοτικής αγοράς και να πλήξει σοβαρά μεγάλο αριθμό επιχειρήσεων και πολυάριθμους αλιείς από την Galiza. Οι τελωνιακοί δασμοί συγκεκριμένων ειδών αλιευμάτων θα επιβαρυνθούν μέχρι και 300 %, με αποτέλεσμα να επέλθουν επιπλέον δυσχέρειες στις εμπορικές σχέσεις που διατηρεί κατά τα τελευταία έτη η ΕΕ με την Αργεντινή. Εξάλλου, σε ουδένα άλλο τομέα των οικονομικών δραστηριοτήτων έχουν παρατηρηθεί τόσο σημαντικές αυξήσεις των τελωνειακών δεσμών σε τόσο σύντομο χρονικό διάστημα.

Για τους λόγους αυτούς ερωτάται η Επιτροπή; ποιες είναι οι προβλέψεις της σχετικά με την εισαγωγή αλιευτικών προϊόντων που τίθενται στο εμπόριο από σκάφη που ανήκουν σε μεικτές εταιρείες νωσης και Αργεντινής; Προβλέπεται η λήψη οιωνδήποτε μέτρων που θα περιορίσουν τις αυξήσεις των εν λόγω δασμών;

Απάντηση του κ. Fischler εξ ονόματος της Επιτροπής

(8 Οκτωβρίου 1999)

Παραπέμπουμε το Αξιότιμο Μέλος του Κοινοβουλίου στην απάντηση που εδόθη στην ερώτηση αριθ. IV.5 του ερωτηματολογίου πουπεβλήθη από την επιτροπή αλιείας κατά την προετοιμασία της ακρόασης τουπεύθυνου για την αλιεία μέλους της Επιτροπής, της 30ης Αυγούστου 1999, την οποία μπορεί να βρει στην ακόλουθη διεύθυνση internet: http://www.EUROPARL.eu.int/dg3/com/fr/answer.htm.

«Η λήξη της συμφωνίας μεταξύ της Κοινότητας και της Αργεντινής, κατά το 1999, μπορεί να έχει ως αποτέλεσμα τη θεαματική αύξηση των δασμών στις εισαγωγές αλιευτικών προϊόντων που προέρχονται από μικτές εταιρίες της Κοινότητας και της Αργεντινής οι οποίες συστάθηκανπό την κάλυψη της εν λόγω συμφωνίας. Ποιες είναι οι προβλέψεις όσον αφορά την εισαγωγή αλιευτικών προϊόντων που προέρχονται από σκάφη που ανήκουν σε μικτές εταιρίες της Κοινότητας και της Αργεντινής; Προβλέπεται να θεσπιστούν μέτρα για να αναχαιτίσουν τις ενδεχόμενες αυξήσεις των δασμών;»

Λόγω της μείωσης των αποθεμάτων μπακαλιάρου στα ύδατα της Αργεντινής και των μέτρων που θεσπίστηκαν για να βελτιωθεί η κατάσταση, αναμένεται ουσιαστική μείωση των εισαγωγών μπακαλιάρου που προέρχονται από τις μικτές εταιρίες της Αργεντινής, κατά το 1999.

Χορηγήθηκαν δασμολογικές μειώσεις, σε βάση erga omnes, για τα προϊόντα της αλιείας που παρουσιάζουν ενδιαφέρον για την Αργεντινή στο πλαίσιο της συμφωνίας για την αλιεία και οι παραχωρήσεις αυτές εγγράφονταν στο πλαίσιο της συνολικής ισορροπίας αυτής της συμφωνίας.

Δεδομένου ότι η συμφωνία αυτή εξέπνευσε στις 24 Μαΐου 1999, δενφίσταται πλέον κανένας λόγος να παραταθούν οι δασμολογικές παραχωρήσεις. Στο πλαίσιο της εφαρμογής των νέων σχέσεων με την Αργεντινή στον τομέα της αλιείας, θα ήταν ενδεχομένως σκόπιμο να επανεισαχθούν δασμολογικές παραχωρήσεις. Ωστόσο η πρόβλεψη μονομερών παραχωρήσεων σε αυτό το στάδιο θα αποδυνάμωνε στη διαπραγματευτική στρατηγική της Κοινότητας.

Κατά το προσεχές έτος θα εκτιμηθεί και πάλι η πρόοδος των διαπραγματεύσεων με την Αργεντινή και η κατάσταση της αγοράς για τα εν λόγω προϊόντα.